**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottságának 2017. április 26-i ülésére**

**Tájékoztató a lakás mobilizáció, idősek lakhatása kérdésében megtartott egyeztető tárgyaláson elhangzottakról**

Az Oktatási és Szociális Bizottság 2017. március 1. napján megtartott ülésén, a 67/2017. (III.01.) OSzB. számú határozatával felkérte az Egészségügyi és Közszolgálati Osztályt, hogy lakás mobilizáció, idősek lakhatása kérdésében kezdeményezzen egyeztető tárgyalásokat az érintettek bevonásával.

Fenti témakörben az egyeztető megbeszélésre 2017. március 10. napján került sor. A tanácskozáson elhangzott, hogy a lakás mobilizációt lehetne segíteni egy olyan idősek lakhatását biztosító intézmény létrehozásával, amely a lakhatás mellett komplex módon az idősek ellátását, ápolását is biztosítja. Az új intézmény koncepciójában a bérlakás gazdálkodás eleme mellett megvalósulna a szociális ellátórendszer szakosított ellátási formáinak elemei is. A tárgyaláson bemutatásra került egy 2008-ban készült tanulmány a nyugdíjasházak működéséről, az ellátás biztonságáról „Nyugdíjasház vagy idősek otthona?” címmel. A tanulmány, terjedelmére tekintettel elektronikus úton kerül megküldésre. Elérési útvonala: [www.szombathely.hu/közgyűlés/e-bizottság/oktatási](http://www.szombathely.hu/k%C3%B6zgy%C5%B1l%C3%A9s/e-bizotts%C3%A1g/oktat%C3%A1si)ésszociálisbizottság aktuális.

A megbeszélésen a következő javaslat került megfogalmazásra:

A Bizottság hozzon létre egy kooperatív munkacsoportot, amelynek feladata, hogy határozza meg azon szükségleteket, amire egy ilyen új típusú intézmény reagálni tudna, végezzen szükségletfelmérést az érintettek körében, dolgozza ki az intézmény létrehozásának, működtetésének koncepcióját.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017.április „ „.

 **/: Koczka Tibor :/**

**HATÁROZATI JAVASLAT**

**......./2017. (IV. 26.) OSzB sz. határozat**

Az Oktatási és Szociális Bizottság a lakás mobilizáció, idősek lakhatása kérdésében megtartott egyeztető tárgyaláson elhangzottakról szóló tájékoztatót megtárgyalta, az abban foglaltakkal egyetért. A Bizottság elhatározza, hogy létrehoz egy kooperatív munkacsoportot, amelynek tagjai:

…………………………………………………………………………………………………………

…………………………………………………………………………………………………………

…………………………………………………………………………………………………………

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

Szentkirályi Bernadett, a Lakás és Szociális Iroda vezetője/

**Határidő:** 2017.04.26.